CELEX: 62011CA0355
Language: lv
Date: 2012-06-14 00:00:00
Title: Lieta C-355/11: Tiesas (sestā palāta) 2012. gada 14. jūnija spriedums ( College van Beroep voor het Bedrijfsleven (Nīderlande) lūgums sniegt prejudiciālu nolēmumu) — G. Brouwer/Staatssecretaris van Economische Zaken, Landbouw en Innovatie (Direktīva 91/629/EEK — Obligātie standarti teļu aizsardzībai — Regula (EK) Nr. 1782/2003 — Tiešā atbalsta shēmu kopīgi noteikumi kopējās lauksaimniecības politikas ietvaros — Valsts tiesību akti, ar kuriem transponē Direktīvu 91/629/EEK un kurā reglamentējošās prasības ir atzītas par piemērojamām it īpaši izmantošanai par piena lopiem paredzēto teļu turēšanai)

28.7.2012   
            
            
               LV
            
            
               Eiropas Savienības Oficiālais Vēstnesis
            
            
               C 227/6
            
         Tiesas (sestā palāta) 2012. gada 14. jūnija spriedums (College van Beroep voor het Bedrijfsleven (Nīderlande) lūgums sniegt prejudiciālu nolēmumu) — G. Brouwer/Staatssecretaris van Economische Zaken, Landbouw en Innovatie
   
   (Lieta C-355/11) (1)
   
   (Direktīva 91/629/EEK - Obligātie standarti teļu aizsardzībai - Regula (EK) Nr. 1782/2003 - Tiešā atbalsta shēmu kopīgi noteikumi kopējās lauksaimniecības politikas ietvaros - Valsts tiesību akti, ar kuriem transponē Direktīvu 91/629/EEK un kurā reglamentējošās prasības ir atzītas par piemērojamām it īpaši izmantošanai par piena lopiem paredzēto teļu turēšanai)
   2012/C 227/08
   Tiesvedības valoda — holandiešu
   
      Iesniedzējtiesa
   
   
      College van Beroep voor het Bedrijfsleven
   
   
      Lietas dalībnieki pamata procesā
   
   
      Prasītājs: G. Brouwer
   
   
      Atbildētājs: Staatssecretaris van Economische Zaken, Landbouw en Innovatie
   
   
      Priekšmets
   
   Lūgums sniegt prejudiciālu nolēmumu — College van Beroep voor het Bedrijfsleven — Padomes 1991. gada 19. novembra Direktīvas 91/629/EEK, ar ko nosaka obligātos standartus teļu aizsardzībai (OV L 340, 28. lpp.) un Padomes 2003. gada 29. septembra Regulas, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (OV L 270, 1. lpp.), 4. un 6. panta interpretācija — Valsts tiesību akti, ar kuriem transponē direktīvu un kurā reglamentējošās prasības ir atzītas par piemērojamām ne tikai audzēšanai un nobarošanai paredzēto teļu, bet arī izmantošanai par piena lopiem paredzēto teļu turēšanai
   
      Rezolutīvā daļa:
   
   Padomes 1991. gada 19. novembra Direktīvas 91/629/EEK, ar ko nosaka obligātos standartus teļu aizsardzībai, ko groza ar Padomes 2003. gada 14. aprīļa Regulu (EK) Nr. 806/2003, ir jāinterpretē tādējādi ka šīs direktīvas 4. pantā paredzētā prasība, saskaņā ar kuru teļu audzēšanas apstākļiem ir jāatbilst vispārējiem nosacījumiem, kas ir noteikti šīs direktīvas pielikumā, tostarp šī pielikuma 8. punktā, kurā aizliegta teļu piesiešana, izņemot konkrētus gadījumus, ir piemērojama teļiem, kurus lauksaimnieks audzē kā fermas piena lopus lauksaimniecības vajadzībām.
   
      (1)  OV C 282, 24.9.2011.